*Projekts*

**Ministru kabineta noteikumu projekta „Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai”” (turpmāk – noteikumu projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu. |
| 2. | Pašreizējā situācija un problēmas | Ministru kabineta 2008.gada 21.oktobra noteikumos Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai” (turpmāk – MK noteikumi Nr.882) noteiktais 1.1.2.1.2.apakšaktivitātes pieejamais kopējais publiskais finansējums, ko veido Eiropas Sociālā fonda līdzfinansējums un nacionālais publiskais finansējums, pieejamā finansējuma apmērs pirmās un otrās projektu iesniegumu atlases kārtas ietvaros, kā arī projekta minimālā un maksimālā attiecināmo izmaksu kopsumma ir izteikta latos.  Tāpat MK noteikumos Nr.882 latos ir izteikts mērķstipendiju apmērs, atlīdzības doktora darba vadītājam apmērs, projektā pieejamā finansējuma apmērs doktorantūras kvalitātes atbalsta pasākumiem, projekta iesnieguma un pamatojošās dokumentācijas sagatavošanas izmaksu ierobežojums un mērķstipendiju izmaksas apmēra ierobežojumi.  MK noteikumi Nr.882 ietver arī normas, kurās izdarītas atsauces uz latiem.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izdarīt grozījumus MK noteikumos Nr.882. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir pielāgot MK noteikumus Nr.882  *euro* ieviešanai.  Šis noteikumu projekts paredz aizstāt MK noteikumos Nr.882 latus ar *euro*, skaitliskās vērtības latos konvertējot atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Aizstājot MK noteikumos Nr.882 pieejamo kopējo publisko finansējumu latos ar *euro*, Eiropas Sociālā fonda līdzfinansējumu latos ar *euro*, nacionālo publisko finansējumu latos ar *euro*, kā arī pirmās un otrās projektu iesniegumu atlases kārtas ietvaros pieejamā finansējuma apmēru latos ar *euro* un projekta minimālo un maksimālo attiecināmo izmaksu kopsummu latos ar *euro*, piemērots *Euro* ieviešanas kārtības likuma 32.panta otrās daļas 2.punkts un noapaļošana veikta līdz pilnam *euro*, lai nodrošinātu, ka MK noteikumos Nr.882 noteiktais finansējums un izmaksu skaitliskās vērtības *euro* atbilst darbības programmas „Cilvēkresursi un nodarbinātība” papildinājumā noteiktajam.  Aizstājot MK noteikumos Nr.882 noteikto mērķstipendiju apmēru latos ar *euro*, atlīdzības doktora darba vadītājam apmēru latos ar *euro*, projektā pieejamā finansējuma apmēru doktorantūras kvalitātes atbalsta pasākumiem latos ar *euro*, projekta iesnieguma un pamatojošās dokumentācijas sagatavošanas izmaksu ierobežojumu latos ar *euro* un mērķstipendiju izmaksas apmēra ierobežojumu latos ar *euro*, piemēroti  *Euro* ieviešanas kārtības likuma 6.panta otrajā daļā paredzētie noapaļošanas principi.  Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu.  Noteikumu projekts neparedz grozījumu veikšanu MK noteikumu Nr.882 19.punktā, 19.1 punktā, 35.10.apakšpunktā, 35.13.apakšpunktā, MK noteikumu Nr.882 1.pielikuma (Eiropas Sociālā fonda projekta iesnieguma veidlapa) 6.sadaļā, 1.1 pielikuma (Eiropas Sociālā fonda projekta iesnieguma veidlapa) 6.sadaļā, kā arī 3.pielikuma „Projektu iesniegumu vērtēšanas kritēriji” 1.10.apakšpunktā un 1.13.apakšpunktā (minētajās normās ir izdarīta atsauce uz latiem), jo atbilstoši MK noteikumu Nr.882 10.punktā noteiktajai projektu iesniegumu atlases kārtībai 1.1.2.1.2.apakšaktivitātes ietvaros tika organizētas divas projektu iesniegumu atlases kārtas, tās ir noslēgušās un vienošanās un līgumi par Eiropas Sociālā fonda projektu īstenošanu ir noslēgti par visu 1.1.2.1.2.apakšaktivitātē pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – noteikumu projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

20.09.2013 15:24

642

I.Griķe

67047826, inga.grike@izm.gov.lv

M.Šūmane

67047921, maija.sumane@izm.gov.lv